Diari Oficial de la Generalitat Valenciana


Sumari del DOGV 3466, del 01-04-1999 (1999/1989)

ACORD de 28 de gener de 1999, de la Comissió Territorial d'Urbanisme de València, relatiu a la modificació de les Normes Subsidiàries relativa a les ordenances de Macastre.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1989


Data del document
:   28-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Macastre
    * pla d'urbanisme

ACORD de 28 de gener de 1999, de la Comissió Territorial d'Urbanisme de València, relatiu a la modificació de les Normes Subsidiàries relativa a les ordenances de Macastre. [1999/S1989]
  
Vist l'expedient remés per l'Ajuntament de Macastre, referit a la modificació de les Normes Subsidiàries relativa a les ordenances, i
  
Vist, que amb data 25 de juny de 1997 va tenir entrada en el Registre de la Comissió Territorial d'Urbanisme de València l'expedient de referència.
  
Vist, que, mitjançant acord de la Comissió Territorial d'Urbanisme de data 30 de setembre de 1997 es va suspendre l'aprovació definitiva dels articles 74.5, 74.7, 78.5, 78.7, 80.1 i 94 de les citades Normes, per no ajustar-se l'últim d'ells a la Llei del Sòl No Urbanitzable i en la resta no compensar-se l'increment d'aprofitament lucratiu.
  
Vist, que amb data 22 d'octubre de 1998, es va requerir a la corporació local aquesta documentació reparatòria, i se li va concedir per això el termini de tres mesos i se la va advertir alhora que, transcorregut el citat termini, es declararia expressament la caducitat de l'expedient amb arxiu de les actuacions.
  
Vist, la Comissió Informativa de la Comissió Territorial d'Urbanisme de València, en sessió celebrada el 20 de gener de 1999 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Atés, que la paralització de l'expedient és imputable al sol·licitant, i s'ha seguit el procediment establert en l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Atés, que, a la vista dels requeriments realitzats i de la inactivitat del promotor, ha quedat demostrada la inequívoca voluntat d'aquell d'abandonar el procediment iniciat.
  
Atés, que la caducitat requereix un acte formal declaratiu emanat del propi òrgan competent per a l'aprovació.
  
Atés que, de conformitat amb el que disposa l'article 8.c del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a declarar expressament la caducitat la té atorgada el sotssecretari d'Urbanisme i Ordenació Territorial.
  
A la vista del que antecedeix, la Comissió Territorial d'Urbanisme, en sessió celebrada el 28 de gener de 1999 acorda declarar la caducitat de la modificació de les Normes Subsidiàries de Macastre, relativa a les ordenances corresponents als articles 74.5, 74.7, 78.5, 78.7, 80.1 i 94.
  
L'Ajuntament de Macastre haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 28 de gener de 1999.- El secretari de la Comissió Territorial d'Urbanisme: José Manuel Palau Navarro.